
 ÎNSCRIERE ÎN CLASA PREGĂTITOARE PENTRU ANUL ȘCOLAR 2026-2027.

INFORMAȚII:
🔸 Copiii care împlinesc 6 ani până la 31 august 2026, trebuie înscriși în clasa pregătitoare.
🔸 Copiii care împlinesc 6 ani în perioada 1 septembrie - 31 decembrie 2026, pot fi înscriși în clasa pregătitoare în baza unei recomandări (dacă au frecventat grădinița) respectiv a unei evaluări (dacă nu au frecventat grădinița sau se întorc din străinătate).

 PROGRAMAREA LA EVALUAREA DEZVOLTĂRII COPIILOR: 

Părinții/tutorii legal instituiți/reprezentanții legali ai căror copii se încadrează în situațiile în care se impune evaluarea dezvoltării vor lua legătura cu secretariatul C.J.R.A.E. Sălaj, la numărul de telefon 0360 566 131, în vederea programării pentru evaluare. Programarea pentru evaluare se poate realiza în perioada 16 martie – 30 martie 2026, de luni până joi, în intervalul orar 900 - 1500, iar vinerea in intervalul orar 9.00 – 14.00. 
Evaluarea se poate realiza în oricare dintre centrele de evaluare stabilite la nivelul județului Sălaj cu respectarea programării prealabile și a programului fiecărui centru (Anexa 1). 

EVALUAREA DEZVOLTĂRII COPIILOR: 

Membrii comisiilor din centrele de evaluare realizează evaluarea dezvoltării copiilor, în baza programării făcute la secretariatul CJRAE și conform orarului de evaluare stabilit pentru fiecare centru (Anexa 1), în perioada 16 martie – 30 martie 2026, în intervalul orar 10:00 - 14:00 (în zilele de luni, marți și vineri) și în intervalul 14:00 -18:00 (în zilele de miercuri și joi). Evaluarea se realizează în prezența părintelui/tutorelui legal/împuternicitului legal. 
Părinții/tutorii legal instituiți/reprezentanții legali care solicită evaluarea dezvoltării copiilor vor completa o cerere pentru evaluare (pusă la dispoziție de către membrii comisiei de evaluare, în ziua evaluării- Anexa 2 din metodologie) . 

REZULTATUL EVALUĂRII: Evaluatorii din centrele de evaluare vor înainta părinților/tutorilor legal instituiți/reprezentanților legali rezultatul scris al evaluării dezvoltării copiilor, sub forma unei recomandări. Rezultatul evaluării nu poate fi contestat.
                                                 
                                                  🗓️ CALENDARUL ÎNSCRIERII :

🔹 12 martie: 
- Afișarea circumscripțiilor și a numărului de clase pregătitoare.
🔹31 martie - 6 mai:   Completarea și depunerea cererilor-tip de înscriere de către părinți/reprezentanți legali, online sau la școala la care solicită înscrierea copiilor.
- Validarea fișelor de înscriere generate de aplicația informatică.

📝 ETAPA I DE ÎNSCRIERE:
🔹 6 - 11 mai: 
- Procesarea cererilor și repartizarea copiilor la școala de circumscripție.
🔹13 - 20 mai: 
- Procesarea cererilor prin care se solicită înscrierea în alte școli decât cea de circumscripție.
🔹21 mai:
- Afișarea in școli și pe site-ul ISJ a elevilor înscriși și a numărului de locuri ramase libere după prima etapă de înscriere.

📋 ETAPA II DE ÎNSCRIERE:
🔹22 mai:
- Comunicarea procedurii specifice pentru repartizarea copiilor pe locurile disponibile.
🔹25-29 mai:
- Depunerea cererilor de înscriere la scoala aflată pe prima poziție din cele trei opțiuni exprimate.
🔹2 iunie-8 iunie:
- Validarea cererilor de înscriere.
🔹16 iunie:
- Afișarea listelor finale
🔹1-4 septembrie:
- Soluționarea de către ISJ a cererilor părinților ai căror copii nu au fost încă înscriși la o unitate de învățământ.

⚠️ IMPORTANT PENTRU PĂRINȚI:
- Evaluarea este obligatorie pentru copiii care împlinesc 6 ani după 1 septembrie.
- Cererile pot fi depuse online sau direct la școală.
     - Se pot exprima mai multe opțiuni pentru înscriere.



